Foto: Videodan olingan kadr Internetda Germaniyaning Dortmund shahridagi muhojirlar ishlari markazida suriyalik va livanlik qochqinlar uyushtirgan mushtlashuv videosi paydo bo‘ldi. Rheinische Post nashrining ma’lum qilishicha, mushtlashuv 1 avgustda yuz bergan. Politsiya ma’lumotlariga ko‘ra, mushtlashuvda 14 yoshdan 37 yoshgacha bo‘lgan 8 kishi, jumladan bir ayol ishtirok etgan. Politsiya ushbu holat yuzasidan uch nafar yigitni ushlagan, ular keyinroq qo‘yib yuborilgan. Mushtlashuv sababini hozircha aniqlashning iloji bo‘lmagan. Ta’kidlanishicha, 5 kishi kichik jarohatlar bilan shifoxonaga yetkazilgan.